**ROMÂNIA**

**JUDEȚUL SUCEAVA**

**MUNICIPIUL CÂMPULUNG MOLDOVENESC**

**PRIMAR**

**Nr. \_\_\_\_\_\_\_\_\_ /\_\_\_\_\_\_\_\_\_\_**

**REFERAT DE APROBARE**

Prin Hotărârea Consiliului local nr. 128 din 17 decembrie 2020, Muzeul “Arta Lemnului” - Câmpulung Moldovenesc aflat în subordinea Consiliului local s-a reorganizat ca instituție publică de cultură cu personalitate juridică, condusă de un manager, funcție ocupată în prezent de domnul Stamatin Bogdan, ce are în componență:

1. ***Secția de etnografie*** cu ***două funcții contractuale de execuție*** de muzeograf, grad I, ocupate de Botezat Mihai și Ulian Maria;
2. ***Secția de patrimoniu, conservare și supraveghere*** cu ***patru funcții contractuale de execuție***, din care:

* O funcție contractuală de conservator, grad II, ocupată de Juravle Ioan;
* O funcție contractualăde supraveghetor, grad I, ocupată de Doroftei Felicia;
* Două funcții contractuale de îngrijitor ocupate de Moldovan Elisaveta și Lăcătîș Angela – Nicoleta.

***c)*** ***Secția de restaurare*** cu ***o funcție contractuală*** de execuție de restaurator, grad I, ocupată de Tivodariu Ion

***d) Compartiment financiar - contabil, marketing și relații publice*** cu ***două funcții contractuale de execuție***, din care:

* O funcție contractuală de economist, grad I, ocupată de Simon Elena;
* O funcție contractuală de inspector specialist, comunicare, relații publice grad I, ocupată de Mândrilă Cristian.

Pentru ocuparea funcției vacante de manager la Muzeul ,,Arta Lemnului” – Câmpulung Moldovenesc, în perioada 05 ianuarie 2021 – 05 februarie 2021, s-a desfășurat concursul de proiecte de management. Prin Hotărârea Consiliului Local nr. 29 /25 februarie 2021 s-a aprobat rezultatul final al concursului de proiecte de management precum și proiectul de management câștigător, prezentat de domnul Stamatin Bogdan, iar în data de 26.02.2021 s-a încheiat contractul de management, pe durată determinată, producând efecte de la data de 01.03.2021 până la data de 28.02.2025, data încetării termenului pentru care a fost întocmit și aprobat proiectul de management.

Prin adresa Muzeului ,,Arta Lemnului” – Câmpulung Moldovenesc nr.49/22.01.2024 înregistrată la nr.2557/23.01.2024, în scopul îndeplinirii misiunii Muzeului ,,Arta Lemnului” – Câmpulung Moldovenesc (de a cerceta, colecta, conserva, restaura bunuri de patrimoniu aparținând culturii și civilizației românești și de a le folosi ca principal instrument al comunicării și educării publicului, prin mijloacele caracteristice muzeologiei moderne), al punerii în valoare la adevăratul potențial a patrimoniului muzeal și nu în ultimul rând al îmbunătățirii activității instituției este propusă următoarea *structură****:***

1. ***Compartiment patrimoniu*** cu ***patru funcții contractuale de execuție***, din care:

* două funcții contractuale de muzeograf, grad I, ocupate de Botezat Mihai și Ulian Maria;
* o funcție contractuală de conservator, grad II, ocupată de Juravle Ioan;
* o funcție contractuală de restaurator, treapta I, ocupată de Tivodariu Ion.

1. ***Compartiment financiar contabil – administrativ cu cinci funcții contractuale de execuție, din care:***

* O funcție contractuală de economist, grad I, ocupată de Simon Elena;
* O funcție contractuală de inspector de specialitate, grad I, ocupată de Mândrilă Cristian;
* Două funcții contractuale de îngrijitor ocupate de Moldovan Elisaveta și Lăcătîș Angela – Nicoleta;
* O funcție contractuală vacantă de casier, normă întreagă, perioadă nedeterminată, nou înființată, cu respectarea prevederilor art.540 din Ordonanța de Urgență nr.57/2019 privind Codul Administrativ, cu modificările și completările ulterioare.

În vederea respectării Nomenclatorului de funcții prevăzut în Cap. II, lit. B - *Alte unităţi bugetare de subordonare centrală şi locală, precum şi din compartimentele de contabilitate, financiar, aprovizionare, investiţii, funcția contractuală* ***de inspector specialist, comunicare, relații publice se redenumește în inspector de specialitate.***

Ca urmare a contractării de către Muzeul ,,Arta Lemnului” – Câmpulung Moldovenesc a unui serviciu de pază cu post fix și a dotării acestuia cu sistem de supraveghere video, cu respectarea prevederilor art. 65 din Legea nr.53/2003 - Codul Muncii, republicată cu modificările ulterioare, postul de supraveghetor grad I, ocupat de doamna Doroftei Felicia se desființează și se înființează *un post vacant de casier, funcție contractuală de execuție*, în cadrul ***Compartimentului financiar contabil – administrativ, ce va avea următoarele atribuții principale :***

1. Efectuarea operațiunilor de încasări și plăți cu numerar pe baza documentelor legal aprobate si vizate de persoanele îndreptățite pentru controlul financiar, respectiv economistului, fără ștersătură sau corecturi;
2. Asigurarea vânzării biletelor de intrare, a publicaţiilor şi a materialelor de popularizare de la standurile muzeului;

c) Întocmirea registrelor de casa in doua exemplare, înscriind citeț si cronologic, document cu document, din care un exemplar însoțit de aceste documente le preda zilnic salariatului care se ocupa cu contabilizarea lui;

d) Efectuarea depunerilor în termen a sumelor încasate sau a diferențelor neplătite cu respectarea strictă a legislației;

În conformitate cu prevederile art. 75 și art. 76 din Legea nr.53 – Codul Muncii, în notificarea de preaviz, i se va comunica doamnei Doroftei Felicia, faptul că poate opta pentru ocuparea postului contractual vacant de casier, pentru care îndeplinește atât condițiile privind studiile cat și vechimea.

Facem precizarea că doamna Doroftei Felicia, titularul postului de supraveghetor, ce urmează să fie desființat, și-a exprimat *Acordul prealabil* înregistrat cu nr. 159 din 01.03.2024 *cu privire la ocuparea postului de casier, nou înființat prin acest proiect de hotărâre*.

Prin Adresa nr. 2478/D.P.C./24.04.2024 a fost comunicat Avizul prealabil nr. 1857/D.P.C/22.04.2024, acordat de către Comisia Națională a Muzeelor și Colecțiilor, referitor la proiectul de hotărâre privind aprobarea organigramei, statului de funcții și a Regulamentului de organizare și funcționare al Muzeului ,,Arta Lemnului” – Câmpulung Moldovenesc.

Prin Adresa nr.411/06.06.2024, înregistrată cu nr. 19553/06.06.2024 și Raportul final al examenelor de promovare nr. 407/05.06.2024, Muzeul “Arta Lemnului” ne informează cu privire faptul că în perioada 03 – 05 iunie 2024, au fot organizate examenele de promovare pentru trei funcții contractuale de execuție.

În urma desfășurării examenului de promovare în grad au fost declarați admiși :

* Simon Elena, drept urmare se transformă funcția contractuală de economist grad I în economist grad IA;
* Juravle Ioan, drept urmare se transformă funcția contractuală, de conservator grad II în conservator grad IA;
* Botezat Mihai, drept urmare se transformă funcția contractuală, din conservator grad II în conservator grad IA.

Conform prevederilor art.69 alin.(1) din Hotărârea nr. 1336/2022 din 28 octombrie 2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice, promovarea personalului contractual din sectorul bugetar în grade sau trepte profesionale se face, de regulă, pe un post vacant, iar în situaţia în care nu există un asemenea post, se face prin transformarea postului din statul de funcţii în care acesta este încadrat în unul de nivel imediat superior.

Având în vedere cele menționate anterior, propun spre analiză și aprobare Consiliului Local al Municipiului Câmpulung Moldovenesc, proiectul de hotărâre privind aprobarea organigramei, statului de funcții și a Regulamentului de organizare și funcționare al Muzeului ,,Arta Lemnului” – Câmpulung Moldovenesc.

**PRIMAR,**

**Negură Mihăiță**